Entre les mesures que integren el Pla de desenvolupament rural (PDR) es troben les anomenades agroambientals, les quals requereixen el compliment d'uns requisits específics en la seva execució.
Això, unit al fet que la nova estructura del Departament que estableix el Decret 282/2000, de 31 d'agost, afecta l'exercici de funcions en matèria de producció integrada, aconsella la modificació de l'Ordre de 24 de febrer de 1993, per la qual s'aprova el Reglament de la Denominació Genèrica Producció Integrada i el seu Consell per tal d'adaptar-lo a les noves circumstàncies.
Per això i en ús de les atribucions que m'han estat conferides,
Es modifica l'article 3 de l'Ordre de 24 de febrer de 1993, per la qual s'aprova el Reglament de la Denominació Genèrica Producció Integrada i el seu Consell, el qual queda redactat de la manera següent:
"3.1 La defensa de la Denominació Genèrica, l'aplicació del seu Reglament, la vigilància del seu compliment i també el foment i el control de la qualitat dels productes emparats, resten encomanats al Consell de la Denominació Genèrica Producció Integrada i a la Direcció General de Producció Agrària i Innovació Rural del Departament d'Agricultura, Ramaderia i Pesca.
"3.2 L'aprovació de les normes que estableix l'article 6 i els plans de treball que se'n derivin per a l'obtenció de cadascun dels productes, s'encomana a la Direcció General de Producció Agrària i Innovació Rural.
"3.3 A aquest efecte, en el seu si i com a organisme assessor és crea una Comissió tècnica presidida pel director general de Producció Agrària i Innovació Rural o persona en qui delegui, de la qual en formaran part els caps dels serveis de Producció Agrícola, Protecció dels Vegetals, Laboratori Agroalimentari i Denominacions i Marques o persones en qui deleguin.
"La Comissió nomenarà un coordinador que en gestionarà l'activitat.
"La Comissió podrà sol·licitar la participació d'altres òrgans especialitzats, per tal de donar resposta a temes puntuals.
Aquesta participació en la Comissió serà excepcional i no permanent."
Es modifica l'article 4 de l' l'Ordre de 24 de febrer de 1993, el qual queda redactat de la manera següent:
"El Consell, amb el vistiplau de la Comissió tècnica, establirà un Comitè tècnic per a cada producte obtingut per producció integrada, format per un representant del Consell, i almenys dos vocals tècnics, un dels quals serà funcionari adscrit a la Direcció General de Producció Agrària i Innovació Rural, experts en l'aplicació de la producció integrada al producte del qual es tracti."
Es modifica l'article 6.2 de l' l'Ordre de 24 de febrer de 1993, el qual queda redactat de la manera següent:
"6.2 Aquestes normes i les seves modificacions hauran de ser aprovades per resolució de la Direcció General de Producció Agrària i Innovació Rural tal i com estableix l'article 3.2."
Es modifica l'article 7 de l'Ordre de 24 de febrer de 1993, el qual queda redactat de la manera següent:
"El Consell de la Denominació Genèrica portarà els registres següents:
"b) Registre d'elaboradors i d'envasadors.
"Cadascun d'aquests registres podrà tenir les subdivisions corresponents per a cada grup de productes."
Es modifica l'article 8 de l'Ordre de 24 de febrer de 1993, el qual queda redactat de la manera següent:
"8.1 Les peticions d'inscripció s'adreçaran al Consell de la Denominació Genèrica, amb indicació de les dades següents:
"Nom o raó social de l'empresa titular, NIF/CIF, i domicili.
"Província, comarca i terme municipal on es troba situada l'empresa.
"Referència cadastral de la parcel·la o parcel·les, amb indicació de la superfície, el municipi, la província, el nom de la finca i el cultiu.
"Superfície destinada a la producció integrada, producció prevista, règim de tinença, espècies i varietats de cultius i totes les dades que calguin per a la seva localització i inscripció al registre corresponent.
"Nom del tècnic responsable de producció integrada, NIF, domicili i la seva titulació amb indicació de les dades de l'agrupació de defensa vegetal (ADV) en cas que hi pertanyi.
"Nom o raó social de l'elaborador i l'envasador que es farà càrrec de la producció, NIF/CIF, i domicili.
"Nom o raó social de l'empresa titular i domicili.
"Productes que elabora i/o envasa, volums anuals i marques que utilitza.
"Nombre de magatzems i la seva localització, inclosos els que hi hagi en altres comunitats autònomes i productes elaborats en cadascun, amb el detall de les seves instal·lacions i totes aquelles dades que calguin per a la identificació i catalogació de l'empresa.
"Nom del tècnic responsable en producció integrada, NIF, domicili i la seva titulació acadèmica, amb indicació del nom de l'ADV en cas que hi pertanyi.
"8.2 Per a la justificació de les dades esmentades a l'apartat anterior s'adjuntarà la documentació següent:
"Plànol de la finca o finques, preferiblement a escala 1:5000, on s'assenyalin els tipus de cultius (espècies i varietats) de producció integrada que es produiran.
"Fotocòpia de l'última cèdula cadastral o certificat actualitzat expedit pel Centre de Gestió Cadastral i Cooperació Tributària.
"Document que justifiqui que es disposa d'un tècnic responsable de producció integrada i fotocòpia compulsada del títol acadèmic corresponent.
"Fotocòpia del NIF/CIF de l'elaborador i l'envasador que es farà càrrec de la producció.
"Còpia o resguard de la transferència bancària realitzada a favor de la Denominació Genèrica Producció Integrada i el seu Consell.
"Una memòria resumida, descriptiva de les instal·lacions, acompanyada de plànols o croquis.
"Fotocòpia del certificat d'inscripció al Registre d'indústries agràries.
"Document que justifiqui que es disposa d'un tècnic responsable de producció integrada, i fotocòpia compulsada del títol acadèmic corresponent.
"8.3 El Consell podrà requerir la presentació de qualsevol altra documentació complementària per justificar o acreditar les dades que figuren a les sol·licituds d'inscripció i documents annexos presentats al Registre de la Denominació Genèrica Producció Integrada."
Es modifica l'article 14 de l'Ordre de 24 de febrer de 1993, el qual queda redactat de la manera següent:
"14.1 Els productors que vulguin incorporar-se a la producció integrada i inscriure's al Registre hauran de pertànyer a una agrupació de defensa vegetal (ADV) o similar i/o disposar obligatòriament de l'assessorament d'un tècnic responsable en producció integrada.
El tècnic responsable (enginyer agrònom, enginyer tècnic agrícola o, excepcionalment, biòleg per aprovació del Consell de la Denominació Genèrica Producció Integrada) verificarà el compliment de les normes de la producció integrada durant el període exigit.
Els elaboradors i els envasadors de Producció Integrada hauran de disposar, així mateix, de l'assessorament d'un tècnic responsable en els termes abans esmentats.
"14.2 El productor haurà de portar un quadern d'explotació (QE) en el qual estigui indicada cada unitat de producció.
En el quadern d'explotació hauran de constar-hi, de manera actualitzada, les dades que especificaran les normes tècniques i aquelles altres que determini el Consell.
"14.3 El Consell controlarà el quadern d'explotació i establirà la manera d'efectuar les anotacions.
Anualment presentarà a la Direcció General de Producció Agrària i Innovació Rural un informe que interpreti els resultats i estableixi les accions que s'han d'aplicar per corregir les possibles desviacions."
Es modifica l'article 16.1.e) de l'Ordre de 24 de febrer de 1993, el qual queda redactat de la manera següent:
"16.1.e) Un mínim de dos vocals tècnics, un almenys nomenat pel director general de Producció Agrària i Innovació Rural, i l'altre pel Consell de la Denominació."
Es modifiquen els apartats 3 i 4 de l'article 19 de l'Ordre de 24 de febrer de 1993, els quals queden redactats de la manera següent:
"19.3 El Consell determinarà la manera d'efectuar els controls i les inspeccions periòdiques del compliment dels processos de producció, elaboració, conservació, emmagatzematge, envasat i comercialització, i els mitjans que s'utilitzaran en aquella tasca.
"Per tal de portar el control de qualitat del producte a què es refereix aquest Reglament, el Consell podrà delegar les funcions de control a entitats de control i certificació independents inscrites al Registre d'entitats de control i certificació de productes agroalimentaris de la Direcció General de Producció Agrària i Innovació Rural."
"19.4 El Consell vigilarà en cada campanya les quantitats de productes emparats per la Denominació.
Amb aquest objecte, els titulats d'empreses de producció, d'elaboració i d'envasat estaran obligats a complir les formalitats següents:
"a) Els productors inscrits presentaran, un cop acabada la recol·lecció, una declaració de la collita obtinguda.
"b) Els titulars d'empreses d'elaboració i d'envasat declararan cada any, en la data establerta pel Consell, les quantitats de productes elaborats i envasats, amb indicació de la procedència.
"Aquestes declaracions tenen efectes merament estadístics, per la qual cosa només es podran facilitar i publicar en forma numèrica, sense cap referència de caràcter individual.
"Per poder realitzar un control efectiu sobre les quantitats comercialitzades, els elaboradors i els envasadors hauran de portar una comptabilitat específica per als productes de producció integrada, en la qual com a mínim hauran de figurar els proveïdors, els venedors, les quantitats comprades, les quantitats venudes, els tipus d'envasos en què s'ha comercialitzat, l'espècie, la varietat, així com les dates d'entrades i sortides dels productes i la seva procedència o destinació.
"Així mateix, els elaboradors i els envasadors que vulguin comercialitzar productes amb el logotip de producció integrada estaran obligats a realitzar anàlisis de residus sobre els productes a comercialitzar.
El nombre mínim d'anàlisis a realitzar serà d'una per cada 200.000 kg de les quantitats totals de producció integrada comercialitzades.
Si les quantitats comercialitzades no arriben a l'esmentada quantitat, s'haurà de realitzar com a mínim una anàlisi de residus.
El cost d'aquestes anàlisis les assumirà de manera directa l'elaborador i/o l'envasador."
Es modifica l'article 20 de l'Ordre de 24 de febrer de 1993, al qual s'hi afegeix un nou apartat 20.1.5, que queda redactat de la manera següent:
"20.1.5 Les quotes que el Consell estableixi, com a contraprestació dels serveis que es realitzin per al compliment de les finalitats de la Denominació Genèrica Producció Integrada."
Es modifica l'article 24 de l'Ordre de 24 de febrer de 1993, el qual queda redactat de la manera següent:
"Podrà ser aplicat el decomís de les mercaderies com a sanció única o com a accessòria, si escau, o bé el pagament de l'import del seu valor en el cas que el decomís no sigui factible."